BIBLIOTECA de GATA de GORGOS: diciembre 2012
Estem molt a prop de Nadal, i per l'ocasió tots engalanem les nostres cases, el mateix volem fer en la Biblioteca i esta setmana preparem activitats per realitzar-ho.
Des de dilluns la secció infantil de la Biblioteca de Gata acull l'exposició de Felicitacions Nadalenques que l'AMPA del C.P Santíssim Crist realitza tots els anys, aquest any amb la novetat què, a més de Felicitacions, els xiquets podien presentar un conte de Nadal. I el proper divendres 21 de desembre, a les 18 hores, es procedirà a l'entrega dels premis, tant de les targetes de Nadal com dels contes.
El mateix divendres, a l'Hora del Conte, a les 12 hores, contarem a tots els xiquets LA NIT DE NADAL, un conte sobre el naixement del Jesús, i tot seguit realitzarem un taller on els xiquets crearan les seves borles de nadal i amb elles crearem un Arbre de Nadal Gegant.
La Biblioteca convida a tots els xiquets a participar i vos desitja BONES FESTES.
Recital de poesia de Federico Garcia Lorca
Divendres passat, 14 de desembre, a la Biblioteca de Gata oferirem un Recital de Poesia en homenatge a Federico Garcia Lorca. Per tal ocasió contarem amb la col·laboració dels membres del Club de Lectura i altres habituals sempre disposats a col·laborar com Jaume Costa i Miguel Vives.
Aquest és el tercer any consecutiu què, des de la Biblioteca organitzem i realitzem un recital de poesia, a l'any 2010 fou en homenatge a Miguel Hernàndez, a l'any 2011 a Vicent Andres Estelles i aquest any a Federico Garcia Lorca.
L'acte, una vegada més va ser tot un èxit, i tots els allí presents pogurem gaudir amb les poesies del poeta granadí i la música de les dos flautes de Laia i Rosa.
A l'inici es projectà un documental al voltant de la vida, obra i mort del poeta i tot seguit es recitaren els poemes acompanyats meravellosament per la música de les flautes.
Un agraïment molt especial a Laia i a Rosa per posar la música, ja que sempre tenim algú de la banda disposat a col·laborar desinteressadament en qualsevol acte que els ho demanem, Moltes Gràcies!
Als membres del Club de Lectura, a Jaume Costa i Miguel Vives també agrair-los que sempre estan ací per participar en qualsevol cosa que els proposem des de la Biblioteca.
I a tot aquell que acudix a la nostra crida per poder gaudir del que els hem preparat. Moltes Gràcies a tots!!!
Ací vos deixe l'enllaç de la Crònica que Miguel Vives va fer de l'acte al seu blog com a Cronista de Gata.
Exposició homenatge a Josep Cardona "El Persa"
A juny d'aquest any 2012 va morir l'artista polifacètic Josep Cardona "El Persa", qui s'havia instal·lat a Xàbia feia molts anys.
Artista inclassificable, com el descriuen a El Pais, per la diversitat de tècniques que dominava, igual feia que fora un retallable, una il.lustració per a una recepta de cuina, un estrafolari anunci d'un invent impossible, un relat força imaginatiu o una historieta una mica sicalíptica... tot ho dominava!
Aquest creador destacà com a dissenyador de retallables. És, sens dubte, el millor creador valencià d'aquests ingenis de paper. Els coneixements d'arquitectura i la capacitat per a descobrir les tres dimensions en un full el van ajudar a fer retallables tan complicats com el de l'església gòtica de Sant Bertomeu de Xàbia. Era un mestre en aquesta tècnica ara menyspreada, però que ell va elevar a art.
Per tot això, i com a homenatge, Modest Sanfèlix ha volgut deixar-nos una mostra dels seus retallables en forma de xicoteta exposició, i donar a conèixer l'obra de retallables d'aquest artista.
Destaquen els retallables d'edificis històrics de la Comunitat Valenciana com el Monasteri de San Miquel de Reis, el Teatre Principal... però per nosaltres el més important és el retallable de l'Ermita del Santíssim Crist de Gata que també realitzà El Persa. A més ens ha deixat una altra mostra de retallables d'algun altre artista.
El proper divendres 14 de desembre a les 20 hores a la Biblioteca de Gata, amb l'ajuda del Club de Lectura i algun voluntari més, homenatjarem al poeta i escriptor Federico Garcia Lorca amb un recital poètic de la seva obra.
L'acte es compondrà d'un visionat d'un vídeo biogràfic de l'autor i la lectura d'algunes de les seves poesies més reconegudes.
Vos convidem a gaudir d'aquest recital amateur i, si vos apetix, a participar en ell, sols heu de passar per la Biblioteca per comunicar que desitgeu recitar i vos inclourem en el programa.